15.4.10 EVANKELISLUTERILAINEN USKONTO 7.­-9.lk

”Uskonnon opetuksen tehtävänä on antaa oppilaille laaja uskonnollinen ja katsomuksellinen yleissivistys. Opetus perehdyttää oppilaita opiskeltavaan uskontoon ja sen monimuotoisuuteen. Se tutustuttaa uskonto- ja katsomusperinteisiin Suomessa sekä uskontoihin ja katsomuksiin muualla maailmassa. Oppiaine edistää uskonnon ja kulttuurin välisen suhteen ymmärtämistä sekä uskontojen ja katsomusten monilukutaitoa. Opetus antaa monipuolista tietoa uskonnoista ja auttaa ymmärtämään niistä käytävää keskustelua. Oppilaita ohjataan kriittiseen ajatteluun sekä tarkastelemaan uskontoja ja katsomuksia eri näkökulmista. Opetuksessa pohditaan uskon ja tiedon suhdetta sekä uskonnoille ominaista kieltä, symboliikkaa ja käsitteistöä. Uskonnon opetus antaa valmiuksia uskontojen ja katsomusten dialogiin, jota käydään sekä katsomusten sisällä että niiden välillä. Opetus kannustaa oppilaita kunnioittamaan elämää, ihmisarvoa sekä omaa ja toisen pyhää.

Opetuksessa tutustutaan opiskeltavan uskonnon ja muiden uskontojen sekä katsomusten eettiseen ajatteluun ja rohkaistaan oppilaita pohtimaan omakohtaisesti eettisiä kysymyksiä. Opetus tukee oppilaiden itsetuntemusta, itsensä arvostamista ja elämänhallintataitojen kehittymistä koko perusopetuksen ajan. Opetus antaa oppilaille aineksia oman identiteetin, elämänkatsomuksen ja maailmankatsomuksen rakentamiseen ja arviointiin. Uskonnon opetus tukee jokaisen oppilaan kasvua yhteisön ja demokraattisen yhteiskunnan vastuulliseksi jäseneksi ja maailmankansalaiseksi.

**Vuosiluokilla 7-9** uskonnon opetuksessa perehdytään opiskeltavaan uskontoon kulttuurisena ja yhteiskunnallisena ilmiönä. Opetuksessa syvennetään ja rikastetaan tietoa opiskeltavan uskonnon juurista, lähteistä, opista ja opetuksista sekä vaikutuksista maailmassa.

Opetuksessa tutustutaan sekä maailman suuriin uskontoperinteisiin että uskonnottomuuteen. Opetuksessa tarkastellaan uskontojen yhteiskunnallista ja poliittista vaikutusta sekä uskonnonvapautta ja opetellaan tunnistamaan ja analysoimaan uskonnollisia teemoja tieteessä, mediassa, taiteessa ja populaarikulttuurissa.

Opetuksessa käsitellään eettisen ajattelun keskeiset käsitteet sekä opiskeltavan uskonnon eettiset periaatteet. Opetuksessa perehdytään Ihmisoikeuksien yleismaailmalliseen julistukseen sekä eri uskontojen ja katsomusten eettisiin näkemyksiin. Opetuksessa pohditaan ihmisyyteen kuuluvia elämänkysymyksiä ja ajankohtaisia eettisiä ongelmia. Uskonnon opetus tarjoaa oppilaille voimavaroja kasvuun kohti aikuisuutta.” (OPS 2014, 404.)

**Uskonnon tavoitteisiin liittyvät keskeiset sisältöalueet vuosiluokilla 7-9**

”Sisällöt valitaan siten, että ne tukevat oppiaineen yleisten tavoitteiden saavuttamista. Sisältöjen valinnassa hyödynnetään paikallisia mahdollisuuksia. Sisältöalueista muodostetaan kokonaisuuksia eri vuosiluokille. Oppilaiden kokemusmaailma huomioidaan sisältöjen valinnassa ja niiden tarkemmassa käsittelyssä.

**S1 Suhde omaan uskontoon**: Opetuksen sisällöiksi valitaan opiskeltavan uskonnon syntyyn, sen monimuotoisuuteen ja suhteeseen muihin uskontoihin liittyviä teemoja. Tarkastelun kohteena ovat opiskeltavan uskonnon juuret, lähteet, oppi ja opetukset sekä symbolit, levinneisyys ja vaikutus eri puolilla maailmaa ja Suomessa. Keskeisiä sisältöjä ovat opiskeltavan uskonnon kulttuurivaikutuksiin liittyvät aiheet.

**S2 Uskontojen maailma**: Opetuksessa käsiteltäviä sisältöjä ovat uskonnot ja uskonnottomuus maailmassa ja Suomessa, uskontojen tunteminen osana kulttuurista yleissivistystä sekä uskonnot tieteellisen tarkastelun kohteena. Keskeisinä aiheina ovat uskonnot yksilön ja yhteiskunnan voimavarana sekä uskonnon ja kulttuurin vuorovaikutus eri puolilla maailmaa, uskontojen vaikutukset yhteiskuntiin ja kulttuuriin, uskontokritiikki sekä uskontojen näkyvyys populaarikulttuurissa. Valittavien sisältöjen tulee auttaa oppilasta ymmärtämään uskontojen käsittelyä mediassa ja sen kriittistä arviointia sekä uskontojen välistä vuorovaikutusta ja dialogia.

**S3** **Hyvä elämä**: Valittavien sisältöjen tulee avata elämänkysymyksiä ja ikäkauteen sekä minäkuvaan liittyviä pohdintoja. Opetuksessa käsitellään ajankohtaisia ja yhteiskunnallisia eettisiä kysymyksiä kuten ekososiaalinen sivistys, osallistuminen ja vaikuttaminen yhteisöissä ja yhteiskunnassa sekä uskonnot rakentamassa yhteiskunta- ja maailmanrauhaa. Sisällöissä tulee korostua opiskeltavan uskonnon etiikka ja muiden uskontojen ja katsomusten etiikka sekä YK:n Ihmisoikeuksien yleismaailmallinen julistus. Tarkastelun kohteena ovat myös ihmisoikeuksien loukkaukset kuten holokausti. Sisältöjen valinnassa huomioidaan uskonnon ja katsomuksellisten kysymysten merkitys ihmisenä kasvamisessa.” (OPS 2014, 405­-406.)

EVANKELISLUTERILAINEN USKONTO 7.­-9.lk

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |
| --- | --- | --- | --- |
| **Opetuksen tavoitteet** | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **T1** ohjata oppilasta havaitsemaan uskonnon ja kulttuurin vuorovaikutus sekä tunnistamaan uskontoon liittyvä monimuotoisuus | S1 Suhde omaan uskontoon   * Tutustutaan kristinuskoon maailmanuskontona.   S2 Uskontojen maailma   * Perehdytään eri kulttuurien vuorovaikutukseen ja   yhteiseloon.   * Tiedostetaan kulttuurinen yleissivistys ja sen merkitys. | * Maailmanuskontojen olennaisimmat piirteet ja tuntomerkit. * Kristillinen kirkko osana globaalia maailmaa. * Juhlapyhät ja pyhät paikat maailmanuskonnoissa. * Uskontojen käsittely mediassa. | Ajattelu ja oppimaan oppiminen (L1)   * Havaintojen tekeminen eri uskontojen tuntomerkeistä. Vertaillaan eri maailmanuskontoja globaalissa maailmassa. * Huomataan juhlapyhien merkitys yhteisön ja ihmisenä kasvamisen kannalta * Opitaan tunnistamaan mediassa käytävää keskustelua eri uskonnoista. |
| **T2** ohjata oppilasta syventämään tietojaan opiskeltavasta uskonnosta ja sen vaikutuksista | S1 Suhde omaan uskontoon   * Mietitään kristinuskoa oppilaan omassa elämässä. * Tutustutaan maailmanuskontoihin Suomessa. | * Maailmanuskontojen synty ja keskeinen oppi * Käsiteltävän maailmanuskonnon vaikutus ihmisen arkielämään. * Käsiteltävän maailmanuskonnon vaikutus Suomessa. | Kulttuurinen osaaminen, vuorovaikutus ja ilmaisu (L2)   * Oman perheen uskonnollisen perinteen arvostaminen * Toisen uskonnon perinteiden ymmärtäminen ja arvostaminen * Toisen asemaan asettuminen ja asioiden tarkistelu eri näkökulmista. |
| **T3** ohjata oppilasta perehtymään uskontoihin ja katsomuksiin eri puolilla maailmaa sekä uskonnottomuuteen | S2 Uskontojen maailma   * Perehdytään uskontoihin ja uskonnottomiin maailmassa ja Suomessa. | * Alkuperäiskansojen, Aasian ja Lähi-idän uskontojen tarkastelu * globaalissa maailmassa. * Uskonnottomien asema maailmassa ja Suomessa. * Mahdolliset asiantuntijavierailut | Kulttuurinen osaaminen, vuorovaikutus ja ilmaisu (L2)   * Maailmanuskontojen vaikutus yhteiskuntaan, uskontojen eri symbolit ja uskonnot populaarikulttuurissa. * Uskonnottomien vaikutus Suomen yhteiskunnassa.   Itsestä huolehtiminen ja arjen taidot (L3)   * Toisen huomioonottaminen ja kyky asettua toisen asemaan.   Työelämätaidot ja yrittäjyys (L6)   * Maailmanuskontojen oppien vaikutus esim. ruokakulttuuriin ja käytöstapoihin. |
| **T4** ohjata oppilasta tuntemaan eri uskontojen ja katsomusten tapoja ja symboleita sekä tunnistamaan uskonnollisia aiheita mediassa, maailmanpolitiikassa, taiteessa ja populaarikulttuurissa | S1 Suhde omaan uskontoon   * Tiedostetaan oman uskonnon keskeiset symbolit ja tavat.   S2 Uskontojen maailma   * Tutustutaan eri maailmanuskontojen keskeisiin tapoihin ja symboleihin.   S3 Hyvä elämä   * Mietitään, miten eri ikäkaudet liitetään uskontoon. | * Elämänkaareen liittyvät uskonnolliset juhlapyhät ja tavat omassa ja muissa maailmanuskonnoissa. * Tunnistetaan keskeiset uskonnolliset symbolit. * Tarkastellaan maailmanpoliittisia ilmiöitä uskonnon näkökulmasta. * Uskonnon vaikutus taiteeseen ja populaarikulttuuriin, eri kirkkorakennukset. | Kulttuurinen osaaminen, vuorovaikutus ja ilmaisu (L2)   * Maailmauskontojen erilaisten tapojen vaikutus yhteiskuntaan. * Toisen asemaan asettuminen ja vertailu eri ikäkausien kohdalla.   Monilukutaito (L4)   * Monipuolisten lähteiden käyttö ja kriittinen lukutaito. * Uskonnollisten symbolien merkitysten avaaminen.   Työelämätaidot ja yrittäjyys (L6)   * Uskonnollisten tapojen vaikutus globaalissa maailmassa. |
| **T5** ohjata oppilasta havaitsemaan ja arvioimaan erilaisia argumentaation tapoja sekä uskonnon ja tieteen kielen välisiä eroja | S1 Suhde omaan uskontoon   * Kristinuskon ja maailmanuskontojen pyhiin kirjoihin tutustuminen m   S3 Hyvä elämä   * Perehdytään mediassa käytävään keskusteluun uskonnon opista ja vaikutuksesta suomalaiseen yhteiskuntaan. | * Pyhät kirjat Lähi-idän ja Aasian uskonnoissa. * Tarkastellaan mediassa käytävää ajankohtaista keskustelua eri maailmanuskontojen opeista. | Ajattelu ja oppimaan oppiminen (L1)   * Asioiden välinen yhteys, kriittinen ajattelu, erilaisten tietolähteiden vertailu   Kulttuurinen osaaminen, vuorovaikutus ja ilmaisu (L2)   * Käsiteltävän asian tarkastelu eri näkökulmista   Monilukutaito (L4)   * Tiedon esittämistavat, kriittinen lukutaito, faktan ja mielipiteen erottaminen   Tieto- ja viestintäteknologinen osaaminen (L5)   * Tiedonhakutaidot, tieteellisen tiedon erottamisen taito   Osallistuminen, vaikuttaminen ja kestävän tulevaisuuden rakentaminen (L7)   * Kiinnostus yhteisön pyhiä asioita kohtaa ja monipuolisen vuoropuhelun ymmärtäminen * Maailmanrauhan rakentaminen |
| **T6** ohjata oppilasta perehtymään eettisen ajattelun keskeisiin käsitteisiin, ihmisoikeuksiin sekä opiskeltavan uskonnon ja muiden uskontojen ja katsomusten eettisiin periaatteisiin | S3 Hyvä elämä   * Mietitään oman elämän arvomaailman muotoutumista. * Opitaan ihmisarvon kunnioitusta sekä   toisten huomioonottamista. | * Lähimmäisenrakkaus * Toisten huomioonottaminen * Ihmisoikeudet maailmanuskonnoissa * juutalaisten holokausti ja uskonnolliset vainot maailmassa * YK:n ihmisoikeuksien julistus | Kulttuurinen osaaminen, vuorovaikutus ja ilmaisu (L2)   * Toisen asemaan asettuminen ja asioiden eettinen käsittely * Toisen uskonnon eettisen perustan ymmärtäminen ja kunnioittaminen   Osallistuminen, vaikuttaminen ja kestävän tulevaisuuden rakentaminen (L7)   * Ihmisarvon arvostaminen ja puolustaminen |
| **T7** auttaa oppilasta pohtimaan uskontojen ja katsomusten maailmanlaajuista merkitystä ihmisten valintojen perusteina ja ohjaajina | S1 Suhde omaan uskontoon   * Mietitään oman uskonnon vaikutusta arkielämään.   S3 Hyvä elämä   * Perehdytään aiheeseen: Ihmisenä kasvaminen globaalissa maailmassa. | * Maailmanuskontojen vaikutus yhteiskuntiin ja maailmanpolitiikkaan. * Kristillinen elämäntapa arjessa | Tieto- ja viestintäteknologinen osaaminen (L5)   * Tvt-käyttö opetuksessa * Harjoitellaan tiedonhakua eri maailmanuskonnoista.   Työelämätaidot ja yrittäjyys (L6)   * Eri maailmanuskontojen tapojen ja ruokasääntöjen ymmärtäminen |
| **T8** rohkaista oppilasta pohtimaan ihmisyyteen kuuluvia elämänkysymyksiä, ajankohtaisia eettisiä kysymyksiä ja omien arvojen suhdetta niihin | S1 Suhde omaan uskontoon   * Pohditaan ihmisyyteen liittyviä kysymyksiä. * Keskustellaan ajankohtaisista eettisistä aiheista.   S2 Uskontojen maailmassa   * Katsotaan, mikä vaikutus uskonnoilla on eettiseen keskusteluun. * Perehdytään vuorovaikutukseen eri maailmanuskontojen välillä.   S3 Hyvä elämä   * Harjaannutetaan vaikuttamista omassa yhteisössä. | * Vertaillaan eri maailmanuskontojen eettisiä kysymyksiä ja oppeja * Ihmisoikeudet * Nälkäpäiväkeräys * KiVa-koulutyöskentely | Osallistuminen, vaikuttaminen ja kestävän tulevaisuuden rakentaminen (L7)   * Kouluyhteisön jäsenenä oleminen * Kiusaamisen vastustaminen * Mietitään käytännön tekoja, joilla voi edistää ihmisoikeuksia * Herätetään kiinnostus eettiseen vaikuttamiseen |
| **T9** innostaa oppilasta tutkimaan omien valintojensa eettisiä ulottuvuuksia ja niiden vaikutusta hyvinvointiin ja kannustaa kestävään elämäntapaan | S2 Uskontojen maailmassa   * Opitaan ottamaan toiset ihmiset huomioon.   S3 Hyvä elämä   * Pohditaan omien valintojen vaikutusta omaan ja muiden elämään sekä yhteisön hyvinvointiin. | * Vertaillaan eri maailmanuskontojen yhteisöjen toimintatapoja * Ihmisoikeudet * Nälkäpäiväkeräys * Mahdolliset asiantuntijavierailut | Ajattelu ja oppimaan oppiminen (L1)   * Kysymysten asettelutaidot, tiedonhaku ja tulkinnan taidot, vuorovaikutussuhteiden ja keskinäisten yhteyksien huomaaminen   Kulttuurinen osaaminen, vuorovaikutus ja ilmaisu (L2)   * Toisen asemaan asettuminen, empatiakyky * Omien valintojen vaikutuksen yhteisöön huomioiminen   Itsestä huolehtiminen ja arjen taidot (L3)   * Omat valinnat kestävän kehityksen ja maailmanrauhan kannalta |
| **T10** rohkaista oppilaita kohtaamaan erilaisia ihmisiä nyt ja tulevaisuudessa jatko-opinnoissa, työelämässä ja vapaa-ajalla | S1 Suhde omaan uskontoon   * Opitaan tuntemaan ja arvostamaan omaa uskonnollista perinnettä.   S2 Uskontojen maailma   * Perehdytään vuorovaikutukseen eri maailmanuskontojen välillä.   S3 Hyvä elämä   * Opitaan ottamaan toiset huomioon. * Ymmärretään maailmanuskontojen keskeiset opit. | * Kristillisen uskonnon juuret ja keskeinen oppi * Maailmanuskontojen eri tapojen ja oppien tunteminen | Työelämätaidot ja yrittäjyys (L6)   * Kristillisten juhlapyhien ja muiden uskontojen juhlapyhien vaikutukset työelämään * Monikulttuurisuus työpaikoilla ja yrityksissä * Sosiaalisessa mediassa käytävän uskonnollisen keskustelun vaikutuksen tarkastelu |

EVANKELISLUTERILAINEN USKONTO 8.lk

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |
| --- | --- | --- | --- |
| **Opetuksen tavoitteet** | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **T1** ohjata oppilasta havaitsemaan uskonnon ja kulttuurin vuorovaikutus sekä tunnistamaan uskontoon liittyvä monimuotoisuus | S1 Suhde omaan uskontoon   * Tutustutaan kristillisen kirkon syntyyn ja vaikutukseen Suomessa.   S2 Uskontojen maailmassa   * Verrataan eri kristillisten kirkkojen syntyä ja kirkkohistoriallista kehitystä. * Pohditaan kristinuskon kulttuurivaikutuksia. | * Kristinuskon tulo Suomeen ja protestanttisen kirkon synty * Kirkkorakennustyylit * Kirkolliset juhlapyhät ja niiden viettäminen * Mahdolliset vierailijat ja vierailukäynnit | Ajattelu ja oppimaan oppiminen (L1)   * Havainnointi historiallisesta muutoksesta kirkon käytännöissä eri vuosisatoina * Vertaillaan eri kirkkorakennustyylejä * Huomataan kristillisten juhlapyhien merkitys yhteisön kannalta. |
| **T2** ohjata oppilasta syventämään tietojaan opiskeltavasta uskonnosta ja sen vaikutuksista | S1 Suhde omaan uskontoon   * Tutustutaan kristillisen kirkon syntyyn ja leviämiseen Euroopassa sekä maailmassa. * Pohditaan uskonnollisuuden muutosta nykyaikana. | * Kristinuskon synty ja leviäminen Suomeen * Kirkon jakautuminen: Katolisen ja ortodoksisen kirkon synty ja keskeinen oppi * Protestanttisten kirkkojen synty, keskeinen oppi ja leviäminen Euroopassa * Uskonnonvapaus, maallistuminen ja uskonnottomuus Suomessa | Kulttuurinen osaaminen, vuorovaikutus ja ilmaisu (L2)   * Oman uskonnollisen perinteen arvostaminen * Toisen uskonnon tapojen ymmärtäminen ja arvostaminen * Muutoksen havainnointi eri kristillisten kirkkojen välillä * Maallistumisen vaikutusten tarkastelu Suomen yhteiskunnassa |
| **T3** ohjata oppilasta perehtymään uskontoihin ja katsomuksiin eri puolilla maailmaa sekä uskonnottomuuteen | S2 Uskontojen maailmassa   * Perehdytään eri kristillisten kirkkojen keskeisiin oppeihin ja toimintaan Suomessa sekä maailmassa. * Pohditaan maallistumista ja uskonnottomuuden ilmiöitä nykyaikana. | * Katolisen, ortodoksisen ja protestanttisten kirkkojen toiminta Suomessa ja maailmassa * Ekumenia ja lähetystyö, kirkkojen eri avustustyö * Dialogi muiden kirkkokuntien kanssa * Uskonnottomuus Suomessa * Mahdolliset asiantuntijavierailut eri kirkkokunnista | Kulttuurinen osaaminen, vuorovaikutus ja ilmaisu (L2)   * Tarkastellaan kristillisten kirkkojen vaikutusta suomalaiseen yhteiskuntaan * Huomioidaan kirkkojen tekemä avustustoiminta Suomessa sekä maailmalla   Itsestä huolehtiminen ja arjen taidot (L3)   * Oman uskonnollisen katsomuksen arvostaminen ja kyky ymmärtää toisen uskonnollista vakaumusta   Työelämätaidot ja yrittäjyys (L6)   * Tutustutaan esimerkiksi kirkkojen katastrofialueella tekemään avustustyöhön |
| **T4** ohjata oppilasta tuntemaan eri uskontojen ja katsomusten tapoja ja symboleita sekä tunnistamaan uskonnollisia aiheita mediassa, maailmanpolitiikassa, taiteessa ja populaarikulttuurissa | S1 Suhde omaan uskontoon   * Tutustutaan luterilaisen kirkon keskeiseen toimintaan seurakunnassa.   S2 Uskontojen maailmassa   * Tutustutaan eri kristillisten kirkkojen keskeistä oppia, symboleita ja tapoja. * Perehdytään eri kristillisten kirkkojen rooliin maailmanpolitiikassa, mediassa ja populaarikulttuurissa.   S3 Hyvä elämä   * Perehdytään luterilaisen kirkon seurakunnan toimintaan. * Seurataan luterilaisen kirkon kannanottoja mediassa. | * Luterilaisen seurakunnan ja kotikirkon keskeinen toiminta * Kotikirkon nuorisotyöhön tutustuminen * Mahdolliset asiantuntijavierailut * Sosiaalisen median seuraaminen * Elokuvat, kirkkomusiikki ja -taide eri aikoina | Kulttuurinen osaaminen, vuorovaikutus ja ilmaisu (L2)   * Oman seurakunnan toimintaan tutustuminen * Oman uskonnollisen perinteen arvostaminen   Monilukutaito (L4)   * Tiedon etsiminen ja tvt-taitojen kehittäminen * Kriittisen lukutaidon kehittäminen * Monipuolisten lähteiden tarkastelu   Työelämätaidot ja yrittäjyys (L6)   * Kirkon työntekijöiden ammattien tarkastelu * Uskonnollisten tapojen ja juhlapyhien vaikutus työelämään Suomessa |
| **T5** ohjata oppilasta havaitsemaan ja arvioimaan erilaisia argumentaation tapoja sekä uskonnon ja tieteen kielen välisiä eroja | S1 Suhde omaan uskontoon   * Tutustutaan kristinuskon pyhään kirjaan. * Perehdytään luterilaisen kirkon syntyyn.   S3 Hyvä elämä   * Perehdytään Raamatun syntyyn ja kristinuskon keskeisen opin leviämiseen. | * Raamatun syntytausta ja keskeinen oppi eri kirkkojen näkökulmasta * Luterilaisen kirkon synty ja Martti Lutherin toiminta 1500-luvulla * Mahdolliset elokuvat ja tvt-materiaalit | Ajattelu ja oppimaan oppiminen (L1)   * Erilaisten tietolähteiden vertailu, kriittinen ajattelu, asioiden välisen yhteyden oivaltaminen   Kulttuurinen osaaminen, vuorovaikutus ja ilmaisu (L2)   * Kristillisten kirkkojen eri tulkintojen oivaltaminen   Monilukutaito (L4)   * Faktan ja fiktion erottaminen toisistaan, alkuperäislähteiden käytön ymmärtäminen * Muutoksen huomaaminen kristillisen kirkon kehittymisessä   Tieto- ja viestintäteknologinen osaaminen (L5)   * Tiedonhalutaitojen vahvistaminen * Tieteellisen tiedon erottamisen taito   Osallistuminen, vaikuttaminen ja kestävän tulevaisuuden rakentaminen (L7)   * Monipuolisen vuoropuhelun ymmärtäminen * Herätetään kiinnostus perustellun argumentaation voimaan |
| **T6** ohjata oppilasta perehtymään eettisen ajattelun keskeisiin käsitteisiin, ihmisoikeuksiin sekä opiskeltavan uskonnon ja muiden uskontojen ja katsomusten eettisiin periaatteisiin | S3 Hyvä elämä   * Pohditaan oman elämän kristillisen arvomaailman muotoutumista. * Perehdytään ihmisarvon kunnioittamiseen. | * Oman kristillisen perinteen keskeiset käsitteet: lähimmäisenrakkaus, Jeesuksen toiminta * Eri kirkkojen eettinen toiminta, esimerkiksi luostarilaitokset, diakonia, lähetystyö * Seurakunnan avustustoiminta ja mahdolliset asiantuntijavierailut * Sosiaalisen median käyttö opetuksessa | Kulttuurinen osaaminen, vuorovaikutus ja ilmaisu (L2)   * Oman kristillisen perinteen arvostaminen ja eettisen ajattelun muotoutuminen * Toisen uskonnon ymmärtäminen ja arvostaminen * Empatiakyvyn lisääminen   Osallistuminen, vaikuttaminen ja kestävän tulevaisuuden rakentaminen (L7)   * Herätetään kiinnostus eettistä ajattelua kohtaan * Herätetään kiinnostus oman lähiyhteisön toimintaa kohtaan * Oman toiminnan vaikuttavuuden huomaaminen * Ihmisarvon puolustaminen |
| **T7** auttaa oppilasta pohtimaan uskontojen ja katsomusten maailmanlaajuista merkitystä ihmisten valintojen perusteina ja ohjaajina | S1 Suhde omaan uskontoon   * Pohditaan oman uskonnon vaikutusta Suomessa ja omassa elämässä.   S3 Hyvä elämä   * Pohditaan ihmisenä kasvamista globaalissa maailmassa. | * Keskeisten kristillisten kirkkojen vaikutus yhteiskuntaan ja maailmanpolitiikkaan * Kristillinen elämäntapa arjessa, jumalanpalvelus, seurakunnan toiminta, kirkolliset toimitukset, lähetystyö, ekumenia * Kirkkojen avustustoiminta maailmassa * Mahdolliset asiantuntijavierailut | Tieto- ja viestintäteknologinen osaaminen (L5)   * Tvt- käyttö opetuksessa * Harjoitellaan tiedonhalua eri kirkkojen toiminnasta maailmassa * Kotiseurakunnan nettisivuihin tutustuminen   Työelämätaidot ja yrittäjyys (L6)   * Eri kirkkokuntien tapojen ymmärtäminen * Kirkkojen lähetystyöhön ja avustustoimintaan tutustuminen |
| **T8** rohkaista oppilasta pohtimaan ihmisyyteen kuuluvia elämänkysymyksiä, ajankohtaisia eettisiä kysymyksiä ja omien arvojen suhdetta niihin | S1 Suhde omaan uskontoon   * Pohditaan ajankohtaisia elämänkysymyksiä uskon kannalta. * Keskustellaan ajankohtaisista eettistä aiheista.   S2 Uskontojen maailmassa   * Tutkitaan vuorovaikutusta eri kirkkokuntien välillä ja vertaillaan eri kirkkojen suhtautumista eettisiin kysymyksiin.   S3 Hyvä elämä   * Tutustutaan vaikuttamiseen omassa lähiyhteisössä eettisten periaatteiden mukaan. * Pohditaan oman arvomaailman muovautumista. | * Eri kirkkokuntien suhtautuminen eettisiin kysymyksiin * Ihmisarvon puolustaminen ja ihmisoikeudet * Maallistuminen * Nälkäpäiväkeräys ja yhteisvastuukeräys * Mahdollinen tutustuminen eri avustusjärjestöihin * Ekumeniatyö eri kirkoissa * Diakoniatyöhön tutustuminen * KiVa-koulutyöskentely * Mahdolliset asiantuntijavierailut | Osallistuminen, vaikuttaminen ja kestävän tulevaisuuden rakentaminen (L7)   * Kouluyhteisön jäsenenä toiminen * Kiusaamisen vastustaminen * Mietitään käytännön toimia, joilla voi edistää ihmisarvoa * Herätetään kiinnostus eettiseen vaikuttamiseen lähiyhteisössä |
| **T9** innostaa oppilasta tutkimaan omien valintojensa eettisiä ulottuvuuksia ja niiden vaikutusta hyvinvointiin ja kannustaa kestävään elämäntapaan | S2 Uskontojen maailmassa   * Tutustutaan vuorovaikutukseen eri kirkkojen välillä. * Keskustellaan ajankohtaisista eettisistä aiheista.   S3 Hyvä elämä   * Pohditaan kristillisen kirkon vaikutusta omassa elämässä ja lähiyhteisössä. | * Vertaillaan eri kristillisten kirkkojen toimintatapoja * Luterilaisen kirkon kirkolliset toiminnat * Seurakunnan nuorisotyöhön tutustuminen * Mahdolliset asiantuntijavierailut * Nälkäpäiväkeräys * Tuki- ja kummioppilastoiminta | Ajattelu ja oppimaan oppiminen (L1)   * Kysymysten asettelutaidot, tiedonhaku ja tulkinnan taidot * Vuorovaikutussuhteiden ja asioiden keskinäisen yhteyksien huomaaminen   Kulttuurinen osaaminen, vuorovaikutus ja ilmaisu (L2)   * Toisen asemaan asettuminen, empatiakyvyn kasvattaminen |
| **T10** rohkaista oppilaita kohtaamaan erilaisia ihmisiä nyt ja tulevaisuudessa jatko-opinnoissa, työelämässä ja vapaa-ajalla | S1 Suhde omaan uskontoon   * Perehdytään oman uskonnollisen katsomuksen arvostamiseen.   S2 Uskontojen maailmassa   * Kannustetaan toisen ihmisen katsomuksen huomioonottamiseen arjessa.   S3 Hyvä elämä   * Pohditaan omien valintojen vaikutusta omaan ja muiden elämään sekä työyhteisön hyvinvointiin. | * Vertaillaan eri kristillisten kirkkojen toimintatapoja elämän eri taitekohdissa * Ihmisarvon huomioiminen lähiyhteisössä * Kristillisten kirkkojen lähetystyöhön tutustuminen * Tuki- ja kummioppilastoiminta * Oman luokan mahdolliset leirikouluprojektit * 8. luokan mahdollinen TET-jakso | Työelämätaidot ja yrittäjyys (L6)   * Monikulttuurisuus työpaikoilla ja kansainvälistyvissä yrityksissä * Avustustyötaitojen kehittäminen * Ihmisarvon kunnioittaminen kouluyhteisössä * Globaalin maailman kohtaaminen mediassa |

EVANKELISLUTERILAINEN USKONTO 9.lk

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |
| --- | --- | --- | --- |
| **Opetuksen tavoitteet** | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **T1** ohjata oppilasta havaitsemaan uskonnon ja kulttuurin vuorovaikutus sekä tunnistamaan uskontoon liittyvä monimuotoisuus | S1 Suhde omaan uskontoon   * Pohditaan oman uskonnon etiikan vaikutusta yhteiskunnassa.   S2 Uskontojen maailmassa   * Tutustutaan etiikan perusteiden monimuotoisuuteen ja peruskäsitteisiin. | * Etiikan keskeisten peruskäsitteiden tunteminen ja soveltaminen esimerkiksi elämänkaaressa, yhteiskunnassa, mediassa. * Ajankohtaisten eettisten asioiden seuraaminen mediassa | Ajattelu ja oppimaan oppiminen (L1)   * Havaintojen tekeminen ajankohtaisista asioista eettisen periaatteiden pohjalta * Tiedon, uskon ja eettisen ajattelun maailman monimuotoisuuden havainnoiminen * Erilaisten maailmankatsomusten erojen tulkitseminen * Yhteiskunnallisen eettisen keskustelun seuraaminen ja oman mielipiteen muodostaminen |
| **T2** ohjata oppilasta syventämään tietojaan opiskeltavasta uskonnosta ja sen vaikutuksista | S1 Suhde omaan uskontoon   * Pohditaan oman eettisen katsomuksen muotoutumista. | * Etiikan keskeiset perusteet * Ihmisoikeusetiikka * Kristillinen etiikka * Elämänkaaren etiikka * Median etiikka * Ihmisen ja luonnon suhde * Yhteiskunta ja sen pelisäännöt * Maailmankauppa * Hyvän elämän perusteet uskonnon etiikan tukemana | Kulttuurinen osaaminen, vuorovaikutus ja ilmaisu (L2)   * Oman katsomuksen ja eettisen ajattelun vahvistaminen * Toisen katsomuksen ymmärtäminen ja arvostaminen monimuotoisessa maailmassa * Erilaisten maailmankatsomusten kunnioittava kohtaaminen * Ihmiskuvan, arvojen ja yhteiskunnan sääntöjen ymmärtäminen * Oman arjen valintojen pohdinta |
| **T3** ohjata oppilasta perehtymään uskontoihin ja katsomuksiin eri puolilla maailmaa sekä uskonnottomuuteen | S2 Uskontojen maailmassa   * Perehdytään eri uskontojen ja katsomusten etiikkaan. | * Uskontojen ja katsomusten etiikka * Elämänkaaren etiikka * Ihmisarvon kunnioittaminen | Kulttuurinen osaaminen, vuorovaikutus ja ilmaisu (L2)   * Lisätään kykyä toimia monimuotoisessa maailmassa * Erilaisten katsomuksellisten tapojen ymmärtäminen * Katsomusten kunnioittava kohtaaminen   Itsestä huolehtiminen ja arjen taidot (L3)   * Tuetaan oman minäkuvan muodostumista eettisesti vahvalle pohjalle   Työelämätaidot ja yrittäjyys (L6)   * Monimuotoisessa maailmassa toiminen * Nykyajan työelämän eettiset säännöt |
| **T4** ohjata oppilasta tuntemaan eri uskontojen ja katsomusten tapoja ja symboleita sekä tunnistamaan uskonnollisia aiheita mediassa, maailmanpolitiikassa, taiteessa ja populaarikulttuurissa | S1 Suhde omaan uskontoon   * Pohditaan oman eettisen katsomuksen rakentumisesta Suomessa ja Euroopassa.   S2 Uskontojen maailmassa   * Keskustellaan eettisistä aiheista Suomessa, Euroopassa sekä maailmassa. * Perehdytään uskonnollisiin aiheisiin taiteessa.   S3 Hyvä elämä   * Pohditaan omien valintojen eettisiä ulottuvuuksia. | * Eri uskontojen ja katsomusten etiikka * Ihmisoikeuksien etiikka * Median etiikka * Yhteiskunnan etiikka * Ajankohtaisten eettisten aiheiden seuraaminen mediassa ja keskustelu * Elokuvat * Mahdolliset asiantuntijavierailijat ja vierailukäynnit | Kulttuurinen osaaminen, vuorovaikutus ja ilmaisu (L2)   * Vahvistetaan kykyä ymmärtää erilaisia maailmankatsomuksia * Ohjataan huomaamaan katsomusten välisiä eroja eettisessä ajattelussa * Toisen katsomuksen kunnioittava kohtaaminen   Monilukutaito (L4)   * Kriittisen lukutaidon vahvistaminen * Kuva- ja medialukutaidon vahvistaminen   Työelämätaidot ja yrittäjyys (L6)   * Monimuotoisen ja globaalin työelämäntaitojen vahvistaminen |
| **T5** ohjata oppilasta havaitsemaan ja arvioimaan erilaisia argumentaation tapoja sekä uskonnon ja tieteen kielen välisiä eroja | S1 Suhde omaan uskontoon   * Vertaillaan etiikan eri perusteita.   S3 Hyvä elämä   * Pohditaan oman elämän ja arjen eettisiä valintoja. | * Etiikan perusteiden hallinta * Ihmisoikeusetiikka * Elämänkaaren etiikka * Kristillinen etiikka * Ajankohtaisen yhteiskunnallisen ja taloudellisen keskustelun seuraaminen * Luonnonsuojelusta käytävä ajankohtainen keskustelu | Ajattelu ja oppimaan oppiminen (L1)   * Ymmärretään tiedon, uskon ja eettisen ajattelun maailmaa * Nähdään uskontojen ja eri katsomusten vaikutuksia lähiympäristössä ja globaalisti   Kulttuurinen osaaminen, vuorovaikutus ja ilmaisu (L2)   * Vahvistetaan kykyä toimia ja arvioida uskonnollisesti sekä katsomuksellisesti monimuotoisessa maailmassa   Monilukutaito (L4)   * Kriittinen lukutaito * Eri lähdeaineistojen vertailu * Vahvistetaan kuvalukutaitoa sekä medialukutaitoa   Tieto- ja viestintäteknologinen osaaminen (L5)   * Tekstien ja kuvien tutkiminen, tulkitseminen ja tuottaminen * Tiedonhankinta ja tvt-taitojen vahvistaminen   Osallistuminen, vaikuttaminen ja kestävän tulevaisuuden rakentaminen (L7)   * Omien eettisten valintojen pohdinta |
| **T6** ohjata oppilasta perehtymään eettisen ajattelun keskeisiin käsitteisiin, ihmisoikeuksiin sekä opiskeltavan uskonnon ja muiden uskontojen ja katsomusten eettisiin periaatteisiin | S3 Hyvä elämä   * Pohditaan eettisen arvomaailman periaatteiden syntymistä. * Keskustellaan oman elämän, ihmisarvon ja arjen valintojen perusteista. | * Eettisen ajattelun keskeiset käsitteet * Ihmisoikeudet ja yhdenvertaisuuden perusteet * Eri uskontojen ja katsomusten eettiset perusteet * Ajankohtaisten asioiden pohdinta ja keskustelu * Median seuranta ihmisoikeuskysymyksissä * Mahdolliset asiantuntijavierailut * Mahdolliset vierailukäynnit | Kulttuurinen osaaminen, vuorovaikutus ja ilmaisu (L2)   * Vahvistetaan kykyä toimia monimuotoisessa maailmassa * Ymmärretään erilaisia maailmankatsomuksia * Havainnoidaan uskontojen ja katsomusten vaikutuksia ihmiskuvaan ja yhteiskunnan arvoihin   Osallistuminen, vaikuttaminen ja kestävän tulevaisuuden rakentaminen (L7)   * Pohditaan valintojen ja toiminnan seurauksia oman ja lähiyhteisön kannalta |
| **T7** auttaa oppilasta pohtimaan uskontojen ja katsomusten maailmanlaajuista merkitystä ihmisten valintojen perusteina ja ohjaajina | S1 Suhde omaan uskontoon   * Ymmärretään oman kristillisen etiikan perusteita.   S3 Hyvä elämä   * Pohditaan eettistä vaikuttamista globaalissa maailmassa. | * Eri uskontojen ja katsomusten eettisten perusteiden tunteminen * Ihmisoikeuksien etiikka * Globaali maailmankauppa * Tutustuminen kansainvälisiin järjestöihin ja organisaatioihin * Mahdolliset asiantuntijavierailut ja vierailukäynnit * Median hyödyntäminen opetuksessa | Tieto- ja viestintäteknologinen osaaminen (L5)   * Tvt-taitojen vahvistaminen * Mediassa esiintyvien tietojen kriittinen tarkastelu * Globaaliin tiedonvälitykseen tutustuminen   Työelämätaidot ja yrittäjyys (L6)   * Työelämän ja talouden eettiset kysymykset * globaalissa maailmassa |
| **T8** rohkaista oppilasta pohtimaan ihmisyyteen kuuluvia elämänkysymyksiä, ajankohtaisia eettisiä kysymyksiä ja omien arvojen suhdetta niihin | S1 Suhde omaan uskontoon   * Pohditaan elämän taitekohtien eettisiä valintoja.   S2 Uskontojen maailmassa   * Keskustellaan ihmisen kyvystä vaikuttaa globaalissa maailmassa.   S3 Hyvä elämä   * Pohditaan eettisesti hyvän elämän rakentamista. | * Elämänkaaren etiikka * Ihmisoikeudet * Ihmisen ja luonnon suhde * Globaali maailmankauppa * Yhteiskunnan pelisäännöt * KiVa-koulutyöskentely * Tuki- ja kummioppilastoiminta | Osallistuminen, vaikuttaminen ja kestävän tulevaisuuden rakentaminen (L7)   * Ihmisoikeuksien puolustaminen * Kiusaamisen vastustaminen * Toisten huomioonottaminen yhteisössä * Omien valintojen ja toiminnan seurausten pohtiminen oman elämän ja lähiyhteisön kannalta |
| **T9** innostaa oppilasta tutkimaan omien valintojensa eettisiä ulottuvuuksia ja niiden vaikutusta hyvinvointiin ja kannustaa kestävään elämäntapaan | S2 Uskontojen maailmassa   * Tutustutaan vastuullisena kansalaisena toimimiseen globaalissa maailmassa.   S3 Hyvä elämä   * Pohditaan oman elämän arjen valintojen vaikutuksia. | * Elämänkaaren etiikka * Ihmisen ja luonnon välinen suhde * Oma taloudellinen toiminta * Yhteiskunnan pelisääntöjen noudattaminen | Ajattelu ja oppimaan oppiminen (L1)   * Havaitaan omien eettisten valintojen merkitys arjessa * Pohditaan valintojen globaaleja vaikutuksia * Ymmärretään oman toiminnan vaikutuksia eettisesti * Opitaan kysymään oikeita kysymyksiä arjen toiminnasta * Vahvistetaan kykyä toimia vastuullisena kansalaisen yhteiskunnassa   Kulttuurinen osaaminen, vuorovaikutus ja ilmaisu (L2)   * Lisätään kykyä toimia monimuotoisessa maailmassa |
| **T10** rohkaista oppilaita kohtaamaan erilaisia ihmisiä nyt ja tulevaisuudessa jatko-opinnoissa, työelämässä ja vapaa-ajalla | S1 Suhde omaan uskontoon   * Vahvistetaan omaa eettistä minäkuvaa   S2 Uskontojen maailmassa   * Vahvistetaan kykyä toimia monimuotoisessa maailmassa.   S3 Hyvä elämä   * Pohditaan eettisesti oikein toimimista globaalissa maailmassa. | * Etiikan peruskäsitteiden hallinta * Uskontojen ja katsomusten etiikan hallinta * Yhteiskunnan ja sen pelisääntöjen hallinta * Eettinen kuluttaminen maailmankaupassa * 9 luokan TET-jakso * Oman luokan mahdolliset leirikouluprojektit | Työelämätaidot ja yrittäjyys (L6)   * Vahvistetaan kykyä toimia monimuotoisessa ja globaalissa työelämässä, työyhteisöissä ja taloudessa * Yhteiskunnan pelisääntöjen kunnioittaminen * Kulutustottumusten eettinen puoli huomioidaan |

**Evankelisluterilaisen uskonnon oppimisympäristöihin ja työtapoihin liittyvät tavoitteet vuosiluokilla 7–9**

”Tavoitteena on ilmentää uskontojen ja katsomusten moninaisuutta kunnioittavasti ja arvostavasti. Asioita tarkastellaan kokemuksellisuuden, toiminnallisuuden ja yhteisöllisen oppimisen avulla. Keskeistä on opittavien asioiden syventävä käsitteellistäminen ja käsitteiden yhteinen pohdinta. Uskonnon opetuksessa käytetään oppimista edistäviä tietoteknisiä sovelluksia siten, että oppilaiden oma aktiivisuus ja vuorovaikutus korostuvat. Opetuksessa pyritään kiireettömyyteen. Keskustelu on tärkeä osa opetusta. Opetuksessa voidaan mahdollisuuksien mukaan hyödyntää vierailuja ja vierailijoita. Opetuksessa voidaan toteuttaa yksilö- tai ryhmäprojekteja myös oppiaineen eri oppimäärien kesken sekä oppiainerajat ylittäen.” (OPS 2014, 406.)

Uskonto on oppiaine, jonka työtavoissa korostuvat kerronnallisuus, keskustelut ja oppilaan oma osallistuminen. Opetuksessa hyödynnetään mahdollisuuksien mukaan koulun ulkopuolisia oppimisympäristöjä ja paikallisia toimijoita esimerkiksi vierailujen ja vierailijoiden muodossa.

**Ohjaus, eriyttäminen ja tuki evankelisluterilaisessa uskonnossa vuosiluokilla 7–9**

”Oppimäärien toteutuksessa tehdään toimintaan ja opetukseen liittyvät ratkaisut huomioiden oppilaiden erilaiset uskonnolliset ja katsomukselliset taustat sekä kehittyvä kielitaito. Opetuksessa luodaan oppimista ja osallisuutta, sekä vuorovaikutus- ja dialogitaitoja edistäviä yhteisiä tilanteita sekä ohjataan ja vahvistetaan oppilaan opiskelutaitoja ja oma-aloitteisuutta.” (OPS 2014, 406.)

Oppilaan tietojen ja taitojen kehitystä tuetaan hänen omat lähtökohtansa huomioiden ja yhdessä muiden kanssa työskennellen.

**Oppilaan oppimisen arviointi evankelisluterilaisessa uskonnossa vuosiluokilla 7–9**

”Arviointi perustuu työskentelyn havainnointiin ja keskusteluihin sekä oppilaiden monimuotoisten tuotosten tarkasteluun. Tuotosten sisällön lisäksi arvioidaan opiskeluprosessia ja työn eri vaiheita. Arviointi on monipuolista ja oppilaille annettava palaute ohjaavaa ja kannustavaa. Oppilaille annetaan säännöllisesti tietoa oppimisen edistymisestä ja suoriutumisesta suhteessa asetettuihin tavoitteisiin. Oppilaiden itsearviointia ja vertaispalautetta käytetään arvioinnin tukena.

Päättöarviointi sijoittuu siihen lukuvuoteen, jona oppiaineen opiskelu päättyy kaikille yhteisenä oppiaineena. Päättöarvioinnilla määritellään, miten oppilas on opiskelun päättyessä saavuttanut uskonnon oppimäärän tavoitteet. Päättöarvosana muodostetaan suhteuttamalla oppilaan osaamisen taso valtakunnallisiin päättöarvioinnin kriteereihin. Osaaminen oppiaineessa kehittyy kumulatiivisesti oppilaiden ajattelun taitojen syventyessä. Päättöarvosanan muodostamisessa otetaan huomioon kaikki valtakunnalliset päättöarvioinnin kriteerit riippumatta siitä, mille vuosiluokalle vastaava tavoite on asetettu paikallisessa opetussuunnitelmassa. Oppilas saa arvosanan kahdeksan (8), mikäli hän osoittaa keskimäärin kriteerien määrittämää osaamista. Arvosanan kahdeksan tason ylittäminen joidenkin tavoitteiden osalta voi kompensoida tasoa heikomman suoriutumisen joidenkin muiden tavoitteiden osalta. (OPS 2014, 406.)

|  |  |  |
| --- | --- | --- |
| **Tavoitteet** | **Arvioinnin kohteet** | **Arvosanan kahdeksan (8)/ hyvä osaaminen** |
| **T1** ohjata oppilasta havaitsemaan uskonnon ja kulttuurin vuorovaikutus sekä tunnistamaan uskontoon liittyvä monimuotoisuus | * Uskontojen merkityksen hahmottaminen kulttuurissa ja yhteiskunnassa | * Oppilas tunnistaa ja osaa nimetä uskontoon liittyviä piirteitä ympäröivässä kulttuurissa. |
| **T2** ohjata oppilasta syventämään tietojaan opiskeltavasta uskonnosta ja sen vaikutuksista | * Uskontoa koskevan tiedon hallitseminen | * Oppilas osaa kuvailla opiskelemansa uskonnon syntyhistoriaa ja vaikutusta. Hän tuntee uskonnon perusopetukset sekä osaa mainita tärkeimmät lähteet. |
| **T3** ohjata oppilasta perehtymään uskontoihin ja katsomuksiin eri puolilla maailmaa sekä uskonnottomuuteen | * Maailmanuskontojen ja erilaisten katsomusten tunteminen | * Oppilas osoittaa hallitsevansa perustiedot suurista maailmassa vaikuttavista uskonnoista ja uskonnottomuudesta. Hän osaa kuvailla uskonnoissa ja katsomuksissa vallitsevaa moninaisuutta. |
| **T4** ohjata oppilasta tuntemaan eri uskontojen ja katsomusten tapoja ja symboleita sekä tunnistamaan uskonnollisia aiheita mediassa, maailmanpolitiikassa, taiteessa ja populaarikulttuurissa | * Uskonnon ja kulttuurin lukutaito | * Oppilas osaa nimetä eri uskontoperinteiden tapoja ja symboleja. * Hän osaa antaa esimerkkejä uskonnollisista aiheista mediassa, taiteessa ja populaarikulttuurissa. |
| **T5** ohjata oppilasta havaitsemaan ja arvioimaan erilaisia argumentaation tapoja sekä uskonnon ja tieteen kielen välisiä eroja | * Ajattelun ja vuorovaikutuksen taidot | * Oppilas tunnistaa ja osaa antaa esimerkkejä erilaisista argumentaation tavoista sekä joistakin uskonnon ja tieteen kielen välisistä eroista. |
| **T6** ohjata oppilasta perehtymään eettisen ajattelun keskeisiin käsitteisiin, ihmisoikeuksiin sekä opiskeltavan uskonnon ja muiden uskontojen ja katsomusten eettisiin periaatteisiin | * Etiikkaa koskeva tieto ja ihmisoikeusetiikka | * Oppilas tuntee ja osaa nimetä etiikan keskeisiä käsitteitä. Hän osaa nimetä tärkeimmät ihmisoikeussopimukset ja kertoa niiden keskeisestä sisällöstä. * Oppilas tuntee opiskeltavan uskonnon sekä muiden uskontojen ja katsomusten eettisiä periaatteita. |
| **T7** auttaa oppilasta pohtimaan uskontojen ja katsomusten maailmanlaajuista merkitystä ihmisten valintojen perusteina ja ohjaajina | * Uskontojen ja katsomusten merkitys globaalisti | * Oppilas osaa kuvailla ja arvioida uskontojen ja katsomusten maailmanlaajuista merkitystä ihmisten valintojen perusteina ja ohjaajina. |
| **T8** rohkaista oppilasta pohtimaan ihmisyyteen kuuluvia elämänkysymyksiä, ajankohtaisia eettisiä kysymyksiä ja omien arvojen suhdetta niihin | * Eettinen ajattelu | * Oppilas pohtii ihmisyyteen kuuluvia elämänkysymyksiä ja osaa kertoa ajankohtaisista eettisistä kysymyksistä. |
| **T9** innostaa oppilasta tutkimaan omien valintojensa eettisiä ulottuvuuksia ja niiden vaikutusta hyvinvointiin ja kannustaa kestävään elämäntapaan | * Eettinen ajattelu | * Oppilas pohtii omien valintojensa eettisiä ulottuvuuksia ja osaa kertoa niiden vaikutuksesta omaan ja toisten ihmisten hyvinvointiin ja kestävään tulevaisuuteen. |
| **T10** rohkaista oppilaita kohtaamaan erilaisia ihmisiä nyt ja tulevaisuudessa jatko-opinnoissa, työelämässä ja vapaa-ajalla |  | * Ei vaikuta arvosanan muodostamiseen. Oppilasta ohjataan pohtimaan kokemuksiaan osana itsearviointia. |

Ajattelun kehittyminen ja tiedon soveltamisen taidot ovat arvioinnin tärkeimmät kohteet. Monipuolisia arviointimenetelmiä käyttämällä saadaan tietoa oppilaan tiedoista, taidoista ja kyvystä ilmaista ja tulkita oppimiaan asioita. Arviointi on kannustavaa, jatkuvaa ja kokonaisvaltaista.